CELEX: E2013P0026
Language: et
Date: 2013-11-14 00:00:00
Title: EFTA kohtult nõuandva arvamuse saamise taotlus, mille esitas 14. novembril 2013 Hæstiréttur Íslands kohtuasjas Islandi riik vs . Atli Gunnarsson (Kohtuasi E-26/13)

20.3.2014   
            
            
               ET
            
            
               Euroopa Liidu Teataja
            
            
               C 81/13
            
         EFTA kohtult nõuandva arvamuse saamise taotlus, mille esitas 14. novembril 2013 Hæstiréttur Íslands kohtuasjas Islandi riik vs. Atli Gunnarsson
   (Kohtuasi E-26/13)
   2014/C 81/12
   Hæstiréttur Íslands (Islandi ülemkohus) esitas 14. novembri 2013. aasta kirjas, mis saabus kohtukantseleisse 15. novembril 2013, EFTA kohtule taotluse nõuandva arvamuse saamiseks kohtuasjas Islandi riik vs. Atli Gunnarsson. Arvamust taotletakse alljärgnevates küsimustes.
   
               1.
            
            
               Kas see on kooskõlas Euroopa Majanduspiirkonna lepingu artikliga 28 ja/või direktiivi 2004/38/EÜ artikliga 7, kui lepinguosaliseks olev riik (A) ei anna abikaasadele võimalust ühendada oma isiklikud maksusoodustused seoses tulu maksustamisega juhul, kui mõlemad abikaasad lahkuvad riigist (A) ja elavad teises riigis (B) Euroopa Majanduspiirkonnas ning üks abikaasadest saab pensioni riigist (A), samal ajal kui teisel puudub sissetulek, kuid abielupaari maksualane seisund oleks erinev, kui mõlemad elaksid riigis (A), sealhulgas võttes arvesse asjaolu, et neil oleks õigus ühendada oma isiklikud maksusoodustused?
            
         
               2.
            
            
               Kas esimesele küsimusele vastamisel on oluline asjaolu, et Euroopa Majanduspiirkonna leping ei sisalda ühtegi Euroopa Liidu toimimise lepingu artiklile 21 vastavat sätet?